ศูนย์เรื่องราวร้องทุกข์ ได้รับการประสานผ่านระบบการจัดการเรื่องราวร้องทุกข์ สำนักงานปลัดสำนักนายกรัฐมนตรี ทำเนียบรัฐบาล รหัสเรื่อง นร02660021390
ขอความช่วยเหลือแก้ไขปัญหาจากการเปิดเพลงเสียงดังรบกวน บริเวณ ตลาดจ๊อดแฟร์ แดนเนรมิต ถนนพหลโยธิน แขวงจอมพล เขตจตุจักร กรุงเทพมหานคร เนื่องจากผู้ร้องแจ้งว่าภายในตลาดฯ มีการเปิดเพลงเสียงดังไปทั่วบริเวณตั้งแต่เวลา 16.00 น. จนถึงเวลา 00.00 น. เป็นประจำทุกวัน ทำให้รบกวนการพักผ่อนของประชาชนในพื้นที่ใกล้เคียง อีกทั้งบริเวณดังกล่าวมีผู้สูงอายุ ผู้ป่วยติดเตียง และเด็กในวัยเรียนเป็นจำนวนมาก ประสบปัญหามาตั้งแต่วันที่ 28 เมษายน 2566 จนถึงปัจจุบัน (วันที่ 24 พฤษภาคม 2566) ผู้ร้องสังเกตว่าเสียงยิ่งดังเพิ่มขึ้นเรื่อยๆ และทราบมาว่าในวันที่ 28-29 พฤษภาคม 2566 ภายในตลาดฯ จะมีการจัดงานมินิคอนเสิร์ต จึงเกรงว่าจะเสียงดังรบกวนมากกว่าเดิม เบื้องต้น ผู้ร้องเคยแจ้งเรื่องไปยังสำนักงานเขตจตุจักร ฝ่ายโยธา ฝ่ายสิ่งแวดล้อมและสุขาภิบาล เป็นต้น แต่ยังไม่ได้รับการแก้ไขแต่อย่างใด ผู้ร้องเห็นว่าเจ้าหน้าที่ของสำนักงานฯ ไม่เคยลงพื้นที่ตรวจสอบนอกเวลาราชการ จึงไม่สามารถทราบปัญหาที่แน่ชัดได้ ซึ่งสมาชิกสภากรุงเทพมหานคร เขตจตุจักร แนะนำให้ผู้ร้องจัดส่งหนังสือร้องเรียนไปยังประธานสภากรุงเทพมหานคร ประกอบกับผู้ร้องแจ้งว่าเจ้าหน้าที่จราจรภายในตลาดฯ มักจะใช้โทรโข่งในการช่วยโบกรถ ทำให้เกิดปัญหาเสียงดังรบกวนเช่นกัน  จึงประสงค์ให้หน่วยงานที่เกี่ยวข้องช่วยเหลือแก้ไขปัญหาจากการเปิดเพลงเสียงดังรบกวน และเสียงโทรโข่งของเจ้าหน้าที่จราจร เพื่อบรรเทาความเดือดร้อนให้แก่ผู้ร้องและประชาชนในพื้นที่ต่อไป (ผู้ร้องประสงค์ให้ปกปิดชื่อ-นามสกุล และหมายเลขโทรศัพท์)
//หมายเหตุ ปักหมุดที่สำนักงานเขตเพราะไม่สามารถปักละติจูด ลองติจูดที่ชัดเจนได้ กรุณาอ่านรายละเอียดสถานที่จากรายละเอียดการแจ้งเป็นหลัก
//ศูนย์ฯ ประสานมาเพื่อตรวจสอบและดำเนินการและโปรดพิจารณาให้ความคุ้มครองผู้ร้องและผู้เกี่ยวข้องอย่าให้ต้องรับภัยหรือความไม่ชอบธรรมอันเนื่องมาจากการร้องเรียนการเป็นพยาน หรือการให้ข้อมูลนั้น #ศรท #ศรท1111
#1555 #citydata